  Виталий Пронин 5-тӥ южтолэзе Россиын пусйизы Иосиф Сталинлэн кулэм дырысеныз 65 ар тырмонэз. Сталинлэн кивалтэмез али но пӧртэм сямен дунъяське. Ивор вӧлмытӥсьёс талы бадӟым саклык ӧз висъялэ, «Радио Свобода» сяна. США-ысь Конгресслэн уксёез вылын улӥсь издание Сталинлэн урод кивалтэмез сярысь вераны тыршиз. Опрос но лэсьтылӥз, кыӵеен тӥ адӟиськоды шуыса Сталин вакытысь старанамес. Но калык туж ик уродэн ӧз вераськы бере, юалляськон соку ик мерлыко бамъёсысь ӵушылэмын вал. Но «Радио Свобода» ӧз буйга, потӥз Москваысь ульчаосы. Калык татын но номыр уродзэ ӧз вера. Кызьы шуэ Удмуртиысь психология наукаосъя кандидат Владимир Байметов, Сталинлы сӥзем материалъёсын трос урод кылъёс, соос мылкыдэз бугырто: «злодей», «коммунистический тиран», «добрые имена жертв», «оболганные, оклеветанные люди», «грандиозные преступления сталинизма». Авторъёс, чик возьдаськытэк, шонерак ӵошато Сталинэз Гитлерен но Путинэн. - Мон трос пӧртэм таӵе материалъёсты эскермын-дунъямын ни, соин ик вераны быгатӥсько, татын сурамын фактъёс, авторъёс пожаны туртто лыдӟисьёслэсь мылкыдзэс, Сталинэз уродэн возьматыса, - шуэ Владимир Александрович. Та сярысь пыр-почгес лыдӟе: https://sm-news.ru/news/analitika/sprosi-menya-kakim-oprosam-mozhno-verit/  